বাঁওফালে অভিযুক্ত দিলীপ দেবনাথ আৰু সোঁফালে ঘটনাৰ বলি কিশোৰীগৰাকী। ফটোঃ নৰ্থইষ্ট নাও।
Sexual Harassment মাৰ্ঘেৰিটাত বিশেষভাৱে সক্ষম এগৰাকী কিশোৰীক যৌন নিৰ্যাতন চলোৱা অভিযুক্ত দিলীপ দেৱনাথক ৰাইজে ধৰি মেলি উত্তম-মধ্যম শোধাই মাৰ্ঘেৰিটা আৰক্ষীক গটাই দিয়ে।
তিনিচুকীয়া জিলাৰ মাৰ্ঘেৰিটাৰ নামদাং বাহঁবাৰীত ১১ বছৰীয়া বিশেষভাৱে সক্ষম কিশোৰী গৰাকীক যৌন নিৰ্যাতন চলোৱাকলৈ তীব্ৰ চাঞ্চল্যৰ সৃষ্টি হয়।
ঘটনাৰে জড়িত দিলীপ দেৱনাথ নামৰ ৫০ বছৰ উৰ্ধৰ ব্যক্তিগৰাকীক ৰাইজে আটক কৰি আৰক্ষীক গটাই দিয়ে।
ঘটনাৰ বিৱৰণী অনুসৰি দেওবাৰে দিনৰ ভাগত উক্ত অভিযুক্ত দিলীপ দেৱনাথৰ ঘৰত থৈ গৈছিল মাকে কিশোৰীগৰাকীক। কিন্তু ঘৰত কোনো নথকাৰ সুবিধা লৈ দিলীপ দেবনাথে বিশেষভাৱে সক্ষম কিশোৰীগৰাকীক নিৰ্যাতন চলায়।
দেওবাৰে এই ঘটনা দিনৰ ভাগতে সংঘটিত হৈছিল যদিও ভয় ভাবুকিৰ বাবেই মুখ খোলা নাছিল কিশোৰী গৰাকীয়ে। সন্ধিয়াহে এই বিষয়ে প্ৰকাশ কৰে কিশোৰী গৰাকীয়ে।
ইয়াৰ পাছতে স্থানীয় ৰাইজে নিশা অভিযুক্তক উত্তম মধ্যম শোধাই মাৰ্ঘেৰিটা আৰক্ষীক গটাই দিয়ে। ৰাইজে অভিযুক্তৰ কঠোৰতকৈ কঠোৰ শাস্তিৰ দাবী জনাইছে।
অসম আৰক্ষীত ওলাইছে ২৪৪০ টা পদত চাকৰি, কেতিয়া কিদৰে কৰিব পাৰিব আবেদন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
